钦定古今图书集成/理学汇编/学行典/第105卷 > 朱子大全集 > 《答方宾王》
## 钦定古今图书集成/理学汇编/学行典/第105卷 > 朱子大全集 > 《答方宾王》

“学而不思则罔” 一章。窃意学谓视圣贤所言所行而效之也；思谓研穷其理之所以然也。徒学而不穷其理则罔，罔谓昏而无得，则其所学者亦粗迹耳。徒思而无践行之实则殆，殆谓危而不安，则其所思者亦虚见耳。“学而思则知益精，思而学则守益固。学所以致广大，思所以尽精微。”

学不专于践履，如“学以聚之”，正为闻见之益而言。